Diari Oficial de la Generalitat Valenciana


Sumari del DOGV 8853, del 09-07-2020 (2020/4686)

Notificació de la sentència dictada en el judici verbal número 1060/2019.
-------------------------------------------------------------------------

### Dades del document

Número de DOGV
:   8853

Data del DOGV
:   09-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4686


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici verbal número 1060/2019. [2020/4686]  
Procediment: judici verbal (desnonament precari 250.2) [JVP]-1060/2019.  
De: Coral Homes, SLU.  
Procuradora: Silvia López Monzó.  
Contra: els ocupants desconeguts del carrer de Formentera, número 5 de Torrent.  
M. Belén Jericó Sobrevela, lletrada de l'Administració de justícia, del Jutjat de Primera Instància número 1 de Torrent, faig constar que en el procediment de judici verbal de desnonament per precari número 1060/19, seguit a instàncies de Coral Homes, SLU, contra els ocupants desconeguts del carrer Formentera, número 5 de Torrent, s'ha dictat sentència de data 16 d'abril de 2020, que té l'encapçalament i la part dispositiva com es diu a continuació:  
«Dispositiva  
Estime la demanda formulada per Coral Homes, SLU, representada per la procuradora López Monzó i defensada pel lletrat Alabadi Toledo, contra els ocupants desconeguts de l'habitatge situat a Torrent, carrer Formentera, número 5, en què està la part demandada declarada en rebel·lia, declare que pertoca el desnonament sol·licitat respecte a l'immoble propietat de l'entitat actora que ha sigut ocupat en precari pels demandats i, en conseqüència, condemne a la part demandada a desallotjar i deixar a la disposició de l'actora l'habitatge situat a Torrent, carrer Formentera, número 5, amb l'advertència de llançament si no ho fa.  
Tot això, amb la condemna expressa a costes a la demandada.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECN). El recurs s'interposarà mitjançant un escrit presentat en aquest jutjat en el termini de vint dies, on s'exposaran les al·legacions en què es base la impugnació, a més d'esmentar-se la resolució apel·lada i els pronunciaments que impugna (art. 458.2 LEC). De conformitat amb el que es disposa en la disposició addicional quinzena de la LOPJ, en anunciar-se o preparar-se aquest recurs s'haurà d'acreditar la constitució d'un depòsit de 50 € mitjançant l'ingrés en el compte de depòsits i consignacions d'aquest jutjat.  
  
Aquesta és la meua sentència, que pronuncie, mane i signe.  
Publicació. La sentència anterior ha sigut pronunciada, llegida i publicada per la magistrada jutgessa que la va dictar, mentre celebrava audiència pública el dia de la data. Com a lletrada de l'Administració de justícia, en done fe.»  
I atés que la part demandada, els ocupants desconeguts del carrer Formentera, número 5 de Torrent, es troben en parador ignorat, expedisc aquest edicte a fi que li valga de notificació en forma.  
  
Torrent, 9 de juny de 2020.- La lletrada de l'Administració de justícia: M. Belén Jericó Sobrevela.